als_Latn dik_Latn sag_Latn
Pjesa më e madhe e telefonave kanë butona fizik që lejojnë përdoruesit të aktivizojnë ose çaktivizojnë pajisjet e tyre, ose të kontrollojnë volumin. Nëse mendoni se këta butona të harduerit e prishin dizajnin e telefonit, atëherë mund të shikoni për telefonin inteligjent Manta 7x. Ky telefon inteligjent nuk ka asnjë buton fizik.
Si funksion ai, pyesni ju? Ai funksionon në bazë të disa sensorëve që gjenden tek anësoret, të cilët veprojnë si butona. Kjo është bërë edhe falë versionit të veçantë të sistemit operativ Android 4.4 KitKat, i cili është i instaluar në të. Sa i përket harduerit, Manta 7x përmban ekran 5.5 inç Full HD, i krijuar nga kompania Sharp, dhe fuqizohet nga procesori Qualcomm Snapdragon 801.
Ai ka gjithashtu 2GB RAM, 32GB hapësirë të brendshme dhe sensorët Sony IMX 214 13 megapikselë për të dyja kamerat, si ajo e pasme ashtu edhe ajo ballore. Kamerat kanë edhe stabilizuesin optik të imazheve dhe hapje f/2.0, ndërsa lentat mbrohen nga xhami prej safiri. Pajisja mund të porositet në internet për 650 dollarë.
(Herë të lexuara: 181)
als_Latn als_Latn als_Latn als_Latn